b'\n_START_ARTICLE_\nNahums bok\n_START_PARAGRAPH_\nNahum (hebraisk: \xd7\xa0\xd6\xb7\xd7\x97\xd7\x95\xd6\xbc\xd7\x9d \xe2\x80\x93 Na\xe1\xb8\xa5\xc3\xbbm) er en av profetb\xc3\xb8kene i og i den j\xc3\xb8diske Den hebraiske Bibelen (Tanakh), og dessuten i kristendommens Det gamle testamente. Det er det sjuende av de tolv mindre profeter, skrevet en gang p\xc3\xa5 600-tallet f.Kr. Den beskriver profeten Nahum og hans uttalelser. Den inneholder blant annet et langt domsord mot Ninive, hovedstaden i Assyria.\n_START_SECTION_\nBakgrunn\n_START_PARAGRAPH_\nDet er mulig at Nahum virket som profet i begynnelsen av styret til kong Akas av Juda (740-tallet f.Kr.), eller kanskje til siste halvdel av styret til kong Hiskia av Juda (700-tallet f.Kr.). Boken vil da ha bli skrevet i Jerusalem hvor Nahum ville ha v\xc3\xa6rt vitne til invasjonen til assyrerkongen Sankerib, i henhold til Andre kongebok._NEWLINE_Det er akademisk konsensus at \xc2\xabvisjonsboken\xc2\xbb ble skrevet p\xc3\xa5 samme tid som Ninives fall ved mederne og babylonerne i 612 f.Kr. Denne teorien er demonstrert ved det faktum at profetiene m\xc3\xa5 v\xc3\xa6re datert til etter den assyriske \xc3\xb8deleggelsen av Teben i Egypt i 663 f.Kr. da denne hendelsen er omtalt i Nahums bok 3:8.\n_START_SECTION_\nForfatteren\n_START_PARAGRAPH_\nDet er lite som er kjent om Nahums personlige historie. Han navn har betydningen \xc2\xabtr\xc3\xb8steren\xc2\xbb, og han var fra byen Elkosj (1:1). Forskere har fors\xc3\xb8kt \xc3\xa5 identifisere dette stedsnavnet med flere byer, inkludert dagens Alqosh i Assyria (nord i dagens Irak) og Kapernaum (hebraisk: \xd7\x9b\xd6\xb0\xd6\xbc\xd7\xa4\xd6\xb7\xd7\xa8 \xd7\xa0\xd6\xb7\xd7\x97\xd7\x95\xd6\xbc\xd7\x9d, Kfar Nahum, \xc2\xabNahums landsby\xc2\xbb), en fiskelandsby p\xc3\xa5 nordbredden av Genesaretsj\xc3\xb8en i Galilea i dagens Israel. Han var en nasjonalistisk j\xc3\xb8de, og bodde blant folket i Elkosj i fred. Hans skrifter ble antagelig skrevet f\xc3\xb8r 615 f.Kr., f\xc3\xb8r Assyria falt.\n_START_SECTION_\nSammendrag\n_START_PARAGRAPH_\nNahums bok best\xc3\xa5r av to deler:_NEWLINE_Kapittel en viser Guds makt og godhet, men ogs\xc3\xa5 som \xc2\xaben nidkj\xc3\xa6r Gud som tar hevn (...) og er full av harme\xc2\xbb._NEWLINE_Kapittel to og tre beskriver Nineve som senere skjedde i 612 f.Kr. Nineve er sammenlignet med Teben i Egypt som Assyria hadde \xc3\xb8delagt i 663 f.Kr. Nahum beskrev beleiringen og den rasende aktiviteten til Nineves soldater som forgjeves fors\xc3\xb8kte \xc3\xa5 stoppe angriperne. Poetisk ble Nahum deltager i slaget og med finurlig ironi bjeffes kampordrer til forsvarerne. Nahum benytter flere sammenligninger, og Nineve er ironisk sammenlignet med l\xc3\xb8ve, i referanse til l\xc3\xb8ven som et assyrisk symbol p\xc3\xa5 makt; Nineve er kraftens l\xc3\xb8ve som har en grotte fylt med bytte, men vil bli like svekket som l\xc3\xb8ven som skjuler seg i hulen. Byen sammenlignes ogs\xc3\xa5 p\xc3\xa5fallende som en van\xc3\xa6ret kvinne som har drevet hor: \xc2\xabhun har drevet hor, den vakre, trollkyndige horen som slavebandt folkeslag med sitt hor og stammer med sin trolldom\xc2\xbb (3:4). Det kommer til konklusjonen med en spottesang og en klagesang i gravf\xc3\xb8lget ved den forest\xc3\xa5ende \xc3\xb8deleggelsen av Nineve og det assyriske folkets \xc2\xabs\xc3\xb8vn\xc2\xbb (d\xc3\xb8d) og l\xc3\xb8fte om en gang stor assyrisk erobrer og hersker.'